  Майя Бывальцева Пичи Пургаысь гурт гимназиын дышетскисьёс Италие Калыккуспо шашкиен шудонъя дуннелэн нырысетӥ кубоказ мынӥзы. Со сярысь Удмуртиысь дышетонъя но тодосъя министерстволэн пресс-службаез ивортэ. Ӵошатсконъёс 5-7 куарусёнэ Тосканаын ортчозы Пургалась пиналъёс Дуннелэн кубокез понна вожвылъяськонэ пыриськыны луонлык басьтӥзы сю клеткаем шашкиосын шудонъя Россилэн первенствояз, ӟуч шашкиосъя огъяросси ӵошатсконъёсын но Россиысь школаосын покчи классъёсын дышетскисьёс пӧлын сю клеткае шашкиосъя Дуннелэн кубокез понна нырысетӥ вожвылъяськонэ командаен быръён турнирын асьсэдыз умой возьматэменызы. Тодэ вайытом, Сочиын ортчем ӵошатсконъёсын Пичи пургаысь пиналъёс ас чотазы но командаос пӧлын вожвылъяськонъёсын медальёс утӥзы но призёръёс пӧлы шедизы но Дуннелэн кубоказ путёвкаос утӥзы.   Тегъёс: Спорт Италия Удмуртия пиналъёс ПичиПурга шашки  